Ελβετικά δημοψηφίσματα 2022

Στην Ελβετία διεξήχθησαν δημοψηφίσματα στις 13 Φεβρουαρίου, στις 15 Μαΐου και στις 25 Σεπτεμβρίου 2022. Ένα ακόμα Δημοψήφισμα έχει προγραμματιστεί, επίσης, για τις 27 Νοεμβρίου 2022. 

 Εκλογικό σύστημα 
Στην Ελβετία τα δημοψηφίσματα είναι μία μορφή άμεσης δημοκρατίας. Δημοψηφίσματα διεξάγονται τέσσερις φορές το χρόνο, στις εξής περιπτώσεις:

 υποχρεωτικό δημοψήφισμα διεξάγεται για να εγκριθεί μία συνταγματική τροποποίηση
 εάν οι εκλογείς θέλουν να εγκρίνουν έναν νόμο που προτάθηκε ή να καταργήσουν έναν υφιστάμενο νόμο αρκεί να συγκεντρώσουν τουλάχιστον 50.000 υπογραφές και να τις υποβάλλουν στο αρμόδιο ομοσπονδιακό γραφείο για να προγραμματιστεί δημοψήφισμα. Αυτό το δημοψήφισμα λέγεται προαιρετικό.
 μία λαϊκή πρωτοβουλία και συγκέντρωση τουλάχιστον 100.000 υπογραφών απαιτούνται για να προταθεί ένας νέος νόμος για ψηφοφορία

Για ένα απλό δημοψήφισμα αρκεί μία απλή πλειοψηφία, δηλαδή τουλάχιστον 50% των ψήφων, για να εγκριθεί. Για ένα ομοσπονδιακό δημοψήφισμα απαιτείται διπλή πλειοψηφία, δηλαδή να εγκριθεί τουλάχιστον στα μισά από τα Ελβετικά καντόνια και να συγκεντρωθεί τουλάχιστον 50% των ψήφων.

 Δημοψηφίσματα Φεβρουαρίου 2022 
Στις 13 Φεβρουαρίου 2022 διεξήχθησαν 4 δημοψηφίσματα, από τα οποία τα δύο ήταν λαϊκές πρωτοβουλίες. Το πρώτο δημοψήφισμα ήταν για την απαγόρευση των πειραμάτων σε ζώα και ανθρώπους και ξεκίνησε από λαϊκή πρωτοβουλία. Το δεύτερο δημοψήφισμα ήταν μία λαϊκή πρωτοβουλία για την απαγόρευση των διαφημίσεων για το κάπνισμα. Το τρίτο δημοψήφισμα ήταν για τροποποίηση στον ομοσπονδιακό νόμο για τα τέλη χαρτοσήμων αύξησης μετοχικού κεφαλαίου. Το τέταρτο δημοψήφισμα ήταν για την κατάργηση των κρατικών επιδοτήσεων σε ιδιωτικές εταιρείες Μ.Μ.Ε. 
+Αποτελέσματα των δημοψηφισμάτων του Φεβρουαρίου 2022№Ερώτηση ΝΑΙ ΟΧΙΨήφισανΑποτέλεσμαΨήφοι%Καντ.Ψήφοι%Καντ.651Λαϊκή πρωτοβουλία:«Ναι στην απαγόρευση των πειραμάτων σε ζώα και ανθρώπους;Ναι στην έρευνα που προάγει την ασφάλεια και την πρόοδο;»499.48520,90 1.895.06179,120 2.445.37044,20652Λαϊκή πρωτοβουλία:«Να προστατεύονται τα παιδιά και οι νέοι από τις διαφημίσεις για το κάπνισμα;»1.371.17756,714 1.049.10743,36 2.447.65244,24653«Εγκρίνετε την τροποποίηση στον Ομοσπονδιακό Νόμο για τα τέλη χαρτοσήμων;»883.25137,4–1.480.16562,66–2.435.86844,03654«Εγκρίνετε την τροποποίηση στον Ομοσπονδιακό Νόμο για τις επιδοτήσεις των μέσων ενημέρωσης;»1.084.80245,4–1.303.64454,6–2.442.21744,14Πηγή: Ομοσπονδιακή Καγκελαρία

 Δημοψηφίσματα Μαΐου 2022 
Στις 15 Μαΐου 2022 διεξήχθησαν 3 δημοψηφίσματα.

 για την επιβολή φόρου, τουλάχιστον 4%, στις υπηρεσίες ροής δεδομένων, όπως το Νέτφλιξ. Τα έσοδα προορίζονται για την χρηματοδότηση της εγχώριας κινηματογραφικής παραγωγής. Επίσης, σύμφωνα με το νέο νόμο, τουλάχιστον 30% του περιεχομένου ροής που διατίθενται στην Ελβετία θα πρέπει να είναι Ευρωπαϊκής παραγωγής.
 για την τροποποίηση του νόμου για τις μεταμοσχεύσεις οργάνων. Όλοι οι ασθενείς θα θεωρούνται δωρητές οργάνων χωρίς να απαιτείται ρητή συναίνεση.
 για την ενίσχυση του Φρόντεξ, του Ευρωπαϊκού οργανισμού συνοριοφυλακής των κρατών-μελών της περιοχής Σένγκεν.

+Προκαταρκτικά αποτελέσματα των δημοψηφισμάτων του Μαΐου 2022№Ερώτηση ΝΑΙ ΟΧΙΨήφισανΑποτέλεσμαΨήφοι%Καντ.Ψήφοι%Καντ.655«Εγκρίνετε την τροποποίηση στον Ομοσπονδιακό Νόμο για τις κινηματογραφικές παραγωγές και το κινηματογραφικό περιεχόμενο;»1.255.03258,416 893.36941,6440,03656«Εγκρίνετε την τροποποίηση στον Ομοσπονδιακό Νόμο για τις μεταμοσχεύσεις οργάνων, ιστών και κυττάρων;»1.319.26260,218 872.12139,82 40,26657«Εγκρίνετε τον κανονισμό της Ε.Ε. για την Ευρωπαϊκή συνοριοφυλακή και ακτοφυλακή (ενίσχυση της συμφωνίας Σένγκεν);»1.523.00371,520 607.66728,50 39,98Πηγή: Ομοσπονδιακή Καγκελαρία

 Δημοψηφίσματα Σεπτεμβρίου 2022 
Στις 25 Σεπτεμβρίου διεξήχθησαν 4 δημοψηφίσματα, συμπεριλαμβανομένης μιας λαϊκής πρωτοβουλίας.  

 Λαϊκή πρωτοβουλία για την εντατική γεωργία 
Η πρωτοβουλία στοχεύει στην απαγόρευση της εντατικής γεωργίας, συμπεριλαμβανομένων των εισαγόμενων προϊόντων.

 Χρηματοδότηση της συνταξιοδοτικής ασφάλισης με αύξηση του ΦΠΑ 
Προκειμένου να σταθεροποιηθούν τα έσοδα για την ασφάλιση γήρατος και επιζώντων (OASI), το σχέδιο OASI-21 (AVS / AHV 21) σκοπεύει να αυξήσει τους συντελεστές ΦΠΑ από 2,5 σε 2,6% (μειωμένος συντελεστής) και από 7,7 σε 8,1% (κανονικός συντελεστής). Πρόκειται για συνταγματική τροποποίηση που υπόκειται σε υποχρεωτική ψηφοφορία. Δεδομένου ότι τόσο αυτή η αύξηση του ΦΠΑ όσο και η ενιαία ηλικία για συνταξιοδότηση αποτελούν μέρος του ίδιου προγράμματος, αν απορριφθεί, στην πραγματικότητα θα αποτύχει η όλη διαδικασία μεταρρύθμισης.

 Τροποποίηση του νόμου περί συνταξιοδότησης και ασφάλισης επιζώντων 
Με στόχο τη σταθεροποίηση των εσόδων για το τμήμα των συντάξεων που εγγυάται το κράτος, το σχέδιο OASI-21 (AVS / AHV 21) σκοπεύει να εφαρμόσει μια ενιαία ηλικία συνταξιοδότησης, πράγμα που σημαίνει ότι οι γυναίκες θα συνταξιοδοτούνται στη συνέχεια στα 65 (από 64). Απαιτήθηκε δημοψήφισμα κατά αυτής της αλλαγής. Δεδομένου ότι τόσο η αύξηση του ΦΠΑ όσο και η ενιαία ηλικία συνταξιοδότησης αποτελούν μέρος του ίδιου προγράμματος, αν απορριφθεί, θα αποτύχει η όλη διαδικασία μεταρρύθμισης.

 Τροποποίηση του Ομοσπονδιακού Νόμου για την Παρακράτηση Φόρου 
Το νομοσχέδιο θα απαλλάσσει τα εγχώρια ομόλογα από την παρακράτηση φόρου. Καταργεί επίσης τον φόρο επί των πωλήσεων σε ομόλογα εσωτερικού και άλλους τίτλους.

 Αποτελέσματα 
ΕρώτημαΥπέρΚατάΆκυρα/λευκάΣύνολοψήφωνΕγγεγραμμένοιψηφοφόροιΣυμμετοχήΑποτέλεσμαΨήφοι%ΚαντόνιαΨήφοι%ΚαντόνιαΛαϊκή πρωτοβουλία κατά της εντατικής γεωργίας1.062.67437,140  1/21.798.96262,86 20 5/2 2.861.636 52,27Ομοσπονδιακό διάταγμα για πρόσθετη χρηματοδότηση του AVS/AHV μέσω αύξησης του ΦΠΑ1.570.78555,07 15 6/21.281.37544,93 5 0/2    2.852.16051,16Τροποποίηση του ομοσπονδιακού νόμου για την ασφάλιση γήρατος και επιζώντων (AVS/AHV 21)1.443.07550,57 12 5/2 1.410.75949,43 8 1/2  2.130.67852,18 Τροποποίηση του Ομοσπονδιακού Νόμου για την Παρακράτηση Φόρου (Ενίσχυση της Αγοράς Χρέους)1.316.04547,998  4/2 1.426.25752,01 12 2/2  2.742.30251,70Πηγή:Ομοσπονδιακή Καγκελαρία

 Παραπομπές 

2022
Ελβετια